เอาอีกแล้ว! KTIS บิ๊กล็อตรอบ 2 มูลค่ากว่า 1.09 หมื่นลบ.
big lot วันนี้ KTIS มูลค่าสูงสุด จำนวน 9 รายการ ปริมาณ 878,800,000 หุ้น มูลค่า 10,932,272 ล้านบาท ในราคาเฉลี่ย 12.44 บาทต่อหุ้น ซึ่งเป็นราคาสูงกว่ากระดาน โดยราคาหุ้นปิดตลาดวันนี้ที่ 10.00 บาท ปรับตัวขึ้น 0.15 บาทหรือ 1.52% ด้วยมูลค่าการซื้อขาย 1.09 หมื่นล้านบาท
11 มิ.ย. 2558

ผู้สื่อข่าวรายงานว่า สรุปซื้อขายกระดานรายใหญ่(big lot)วันนี้ บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS มูลค่าสูงสุด จำนวน 9 รายการ ปริมาณ 878,800,000หุ้น มูลค่า 10,932,272ล้านบาท ในราคาเฉลี่ย 12.44 บาทต่อหุ้น ซึ่งเป็นราคาสูงกว่ากระดาน โดยราคาหุ้นปิดตลาดวันนี้ที่ 10.00 บาทปรับตัวขึ้น 0.15 บาทหรือ 1.52% ด้วยมูลค่าการซื้อขาย 1.09 หมื่นล้านบาท
ขณะที่ก่อนหน้านี้ เมื่อวันที่ 9 มิ.ย.ผู้สื่อข่าวรายงานว่า สรุปซื้อขายกระดานรายใหญ่วันนี้ บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS มูลค่าสูงสุด จำนวน 6 รายการ ปริมาณ 489,000,001 หุ้น มูลค่า 6.08 พันล้านบาท ในราคาเฉลี่ย 12.44 บาทต่อหุ้น ซึ่งเป็นราคาสูงกว่ากระดาน โดยราคาหุ้นปิดตลาดวันนี้ที่ 9.65 บาทไม่เปลี่ยนแปลงด้วยมูลค่าการซื้อขาย 6.09 พันล้านบาท
โดยผู้บริหารบริษัท KTIS กล่าวว่า บิ๊กล็อตมูลค่ากว่า 6,000 ล้านบาทเป็นเพียงการขายตามสัญญาที่ระบุไว้ในหนังสือชี้ชวนในการเสนอขายหุ้นให้ประชาชนครั้งแรก (ไอพีโอ) โดยนางหทัย ศิริวิริยะกุล สัญญาว่าจะขายหุ้นให้บริษัท 3 เอส โฮลดิ้ง สัดส่วน 25% ซึ่งในวันนี้ขายให้อีกจำนวน 7,000,001 หุ้น เพื่อให้ครบ 25% และส่วนที่เหลือจำนวน 482 ล้านหุ้นนั้น นางหทัยขายให้บริษัท หทัยจรูญเอกโอลดิ้ง เพียงส่วนหนึ่งเท่านั้น ซึ่งจะต้องขายอีกหลายล็อตเพื่อให้ครบ 35% ตามสัญญา
ทั้งนี้ หากรวมมูลค่า บิ๊กล็อต ทั้ง 2 วันนั้นรวมแล้วมีมูลค่าถึง 1.7 หมื่นล้านบาท ในราคาเฉลี่ยเดียวกันคือ  12.44 บาทต่อหุ้น